Konzervatorsko-restauratorska radionica 19. Seminara AKM

Tema: **Mogućnosti edukacije i stručnog usavršavanja**

* UVOD – Damir Doračić, Arheološki muzej u Zagrebu
* INTEGRIRANI SVEUČILIŠNI PREDDIPLOMSKI I DIPLOMSKI STUDIJ: KONZERVIRANJE I RESTAURIRANJE UMJETNINA - dr. sc. Vladan Desnica, Odsjek za restauriranje i konzerviranje umjetnina ALU, Zagreb
* STUDIJ KONZERVACIJE-RESTAURACIJE NA UMJETNIČKOJ AKADEMIJI U SPLITU - Jurica Matijević, Odsjek za konzervaciju-restauraciju Umjetničke akademije u Splitu
* STUDIJ KONZERVACIJE I RESTAURACIJE SVEUČILIŠTA U DUBROVNIKU – dr. sc. Denis Vokić, Studij konzervacije i restauracije Sveučilišta u Dubrovniku
* MOGUĆNOSTI EDUKACIJE - TRAŽITI I NAĆI – Đeni Gobić-Bravar, Arheološki muzej Istre, Pula

PAUZA

* RAZLIČITI POSTUPCI STABILIZACIJE ARHIVSKOG GRADIVA PISANOG/CRTANOG NA PAPIRU I SANACIJA POSTOJEĆIH OŠTEĆENJA – Marijana Mimica, Hrvatski državni arhiv; Suzana Njegač, Nacionalna i sveučilišna knjižnica
* PRIMJER EDUKACIJE NA PODRUČJU RESTAURIRANJA TEKSTILA – ISKUSTVA SA STUDIJA U FIRENZI – Melita Krnoul, Gradski muzej Varaždin
* BOOK AND PAPER CONSERVATION EDUCATION IN MALTA AND THE UK – dr. sc. Theresa Zammit Lupi

**Dr. sc. Vladan Desnica**

**Odsjek za restauriranje i konzerviranje umjetnina ALU, Zagreb**

**vdesnica@irb.hr**

**Naslov izlaganja: INTEGRIRANI SVEUČILIŠNI PREDDIPLOMSKI I DIPLOMSKI STUDIJ
Konzerviranje i restauriranje umjetnina**
Sažetak: Svrha ovog studija je obrazovanje stručnjaka koji će djelovati na restauratorsko-konzervatorskim poslovima. Studij traje od pet godina (10 semestara) tijekom
kojega se stječe 300 ECTS bodova. Studij ima dva usmjerenja: slikarsko (R/S) i kiparsko (R/K).Završ
etkom studija stječe se akademski naziv magistar/magistra restauriranja i konzerviranja umjetnina.

Studijski predmeti mogu se podijeliti na više grupa: grupa predmeta iz likovnih disciplina (kao što
su slikarstvo, crtanje i kiparstvo); grupu predmeta iz tehničkih i prirodnih znanosti, zatim društvenih
i humanističkih znanosti, te predmeta iz područja restauriranja slika, polikromirane skulpture,
drvene skulpture, kamena i arhitektonske plastike, zidnih slika, itd.
Studenti kroz obrazovni proces razvijaju likovni senzibilitet i vještine te stječu teorijsko znanje o
materijalima, tehnikama i tehnologijama (posebice likovnog postupka). Studenti ujedno svlada-
vaju znanstvenu metodologiju rada kako bi razvili sposobnosti za rješavanje složenih problema
restauriranja kao cjelovitog procesa, korištenjem istraživanja i kritičkim tumačenjem rezultata is-
traživanja.

**Jurica Matijević**

**Odsjek za konzervaciju-restauraciju UMAS**

**jurica.matijevic@st.t-com.hr**

**Naslov izlaganja: STUDIJ KONZERVACIJE-RESTAURACIJE NA UMJETNIČKOJ AKADEMIJI U SPLITU**

Sažetak: Studij konzervacije-restauracije u Splitu djeluje u okviru Umjetničke akademije Sveučilišta u Splitu. Osnovan je kada i Akademija - 1997. godine. Studij tada nudi tri specijalizacije: konzervaciju-restauraciju kamena, konzervaciju-restauraciju zidnih slika i mozaika i konzervaciju-restauraciju štafelajnih slika i polikromiranog drva.

Suradnja u izvođenju nastavnog programa, koja je postojala od osnutka Studija, rezultira time da godine 2005. prerasta u zajednički studij Umjetničke akademije i Fakulteta prirodoslovno-matematičkih znanosti. Te iste godine program studija usklađen je s Bolonjskim procesom. Pri tom nije podijeljen na dodiplomski i diplomski studij već je organiziran kao petogodišnji integrirani studij.

2011. usvaja se novi studijski program. Od tog trenutka studij, uz ranije tri nudi, još dvije specijalizacije: konzervaciju-restauraciju metala i konzervaciju restauraciju arheološke baštine.

**Dr. sc. Denis Vokić**

**Studij konzervacije i restauracije Sveučilišta u Dubrovniku**

**denis.vokic@unidu.hr**

**Naslov izlaganja: Studij konzervacije i restauracije Sveučilišta u Dubrovniku**

Sažetak: Odjel za umjetnost i restauraciju, utemeljen 2005. godine, najmlađi je odjel te ujedno i prvi studij Sveučilišta u Dubrovniku s međunarodnim obilježjem. Na Odjelu se trenutno izvodi Studij restauracije i konzervacije artefakata od drva, papira, tekstila, metala i keramike.

**Đeni Gobić Bravar**

**Arheološki muzej Istre**

**geni.gobic.bravar@gmail.com**

**Naslov izlaganja: Mogućnosti edukacije - tražiti i naći**

Sažetak: U moderno vrijeme često treba misliti van okvira na koje smo naučeni. Očekuje se od nadređenog, ili od uprave institucije u kojoj radimo da nam pronađe, omogući i pošalje nas na usavršavanje i još po mogućnosti snosi sve moguće troškove iste. Te iste institucije često nemaju povijesnog iskustva u usavršavanju radnika u području restauracije, a još manje sredstava da podrži veće troškove. Razmišljajući van okvira restaurator/preparator, kojega zaista zanima usavršiti se u svojem polju djelovanja, ima široku paletu ponuda o usavršavanju kroz online tečajeve ili kroz upornost u direktnoj komunikaciji s Europskim institucijama koje pružaju mogućnost usavršavanja u raznim poljima restauracije.

**Marijana Mimica, konzervator-restaurator**

**Hrvatski državni arhiv**

**mmimica@arhiv.hr**

**Suzana Njegač, viši konzervator-restaurator**

**snjegac@nsk.hr**

**Nacionalna i sveučilišna knjižnica**

**Naslov izlaganja: Različiti postupci stabilizacije arhivskog gradiva pisanog/crtanog na papiru i sanacija postojećih oštećenja**

Sažetak: U predavanju će se prezentirati različite metode koje se koriste kako bi se usporilo propadanje papira kao nosioca zapisa/informacija predmeta baštine. Izbor metode rezultat je preliminarnih istraživanja imajući u vidu načela konzervatorske etike i etike restauriranja.

**Melita Krnoul, Restaurator tekstila**

**Gradski muzej Varaždin**

**melita.krnoul@gmv.hr**

**Naslov izlaganja: Primjer edukacije na području restauriranja tekstila – iskustva sa studija u Firenzi**

Sažetak: Firenza je jedan od evropskih središta restauracije zahvaljujući velikoj ljubavi njezinih stanovnika prema očuvanju kulturne baštine. U tom nastojanju, kroz stoljeća su se razvile mnogobrojne tehnike koje se danas usavršene sa novim tehnološkim dostignućima prenose budućim restauratorima na institutima i visokoobrazovnim centrima.

Jedan od Instituta za umjetnost i restauraciju je Palazzo Spinelli u Firenzi. Tu se obrazuje stručni kadar specijaliziran za različite vrste restauracije, upućen u nove metode rada stečene praksom u dvanaest odlično opremljenih laboratorija.

Veliki naglasak daje se na spajanju teorije i prakse. Studenti su od početka u kontaktu sa predmetima povijesne vrijednosti dobivenih od muzeja, crkva i privatnih zbirki. Radeći pod nadzorom primjenjuju znanja dobivena teorijom tako da student po završetku studija ima široko znanje i radno iskustvo.

**Theresa Zammit Lupi**

**tzammitlupi@gmail.com**

**Naslov izlaganja: Book and Paper Conservation Education in Malta and the UK**

Sažetak: This paper presents the current situation with regards to conservation education in Malta and the UK and the links between both countries. After having a conservation institute in Malta for over 10 years that has had to close its courses, Malta has turned to the last surviving conservation universities in the UK for the support and formal training of its students. Ways of encouraging and investing in conservation students will be discussed in the light of the dire need for saving Malta’s paper heritage.